Håkan Mörne

Arvid Håkan Mörne (5. joulukuuta 1900 Helsinki − 24. joulukuuta 1961 Maarianhamina) oli suomenruotsalainen matkakirjailija. Mörnen isä oli kirjailija Arvid Mörne ja äiti näyttelijä Signe Antoinette Hagelstam. Håkan Mörnen sisaria olivat kirjailija Barbro Mörne ja toimittaja Gudrun Mörne. Perhe asui aluksi Espoossa jossa Arvid Mörne toimi Finnsin kansankorkeakoulun johtajana ja vuonna 1911 he muuttivat Kauniaisiin Arvid Mörnen rakennuttamaan Villa Granmoraan. Håkan Mörne pääsi ylioppilaaksi 1921 ja hän opiskeli sitten kemiaa Helsingin yliopistossa ja Braunschweigissa Saksassa vuosina 1922–1924. Mörne oli Allas Krönika -lehden toimittajana vuoden verran 1926–1927. Parhaiten hän viihtyi kuitenkin merillä ja hänen kirjallinen tuotantonsa käsittääkin etupäässä matkakuvauksia ja reportaaseja. Håkan Mörne oli kirurgi Richard Faltinin johtaman Suomen Punaisen Ristin ambulanssin mukana sotakirjeenvaihtajana Etiopiassa Italian–Etiopian sodan aikana 1936. Ambulanssi saapui Etiopiaan helmikuussa 1936 ja toimi sitten Etiopian somalialueella Degehaburin kaupungissa ja alueen pääkaupungissa Jijigassa. Italialaisten pommitukset tuhosivat maaliskuun lopulla 1936 suomalaisten Jijigaan rakentaman sairaalan ja ambulanssi saattoi jatkaa toimintaansa vasta huhtikuun puolivälistä alkaen Ruotsin Punaisen Ristin yksikön kanssa Hararin kaupungissa. Italialaisten valloitettua toukokuussa 1936 Hararin suomalainen ambulanssi evakuoitiin Ranskan Somalimaahan ja se lähti takaisin Suomeen Djiboutista 20. toukokuuta. Jussi Jalonen : Salomon leijonat, Puheenvuoroja historiasta, Agricola Suomen humanistiverkko 1.10.2011 Vuodesta 1945 lähtien Håkan Mörne toimi hedelmänviljelijänä Ahvenanmaalla. == Teokset == * Från hamn till hamn : anteckningar från en sjöresa. Schildt, Helsingfors 1927 * På vägar utan mål, noveller. Schildt, Helsingfors 1927 * De äventyrliga vägarna. Schildt, Helsingfors 1929 (suomeksi nimellä Seikkailujen teillä 1929) * Elefantens rike och drakens. Schildt, Helsingfors 1931 (suomeksi nimellä Valkoisen norsun ja lohikäärmeen mailla 1931) * Ekvator : exotiska noveller. Schildt, Helsingfors 1932 * På äventyr i Sydamerikas urskogar. Schildt, Helsingfors 1932 * Medan mistralen blåser. Schildt, Helsingfors 1933 (suomeksi nimellä Kun mistraali puhaltaa 1933) * Vackra vilda Balkan. 1935 * Vinga seglade till Rom. En kosterbåts äventyrliga vinterresa över Östersjön och Nordsjön. Kanalfärd genom kontinenten och kryssning i västra Medelhavet. 1935 * Afrikansk oro : upplevelser i Abessinien, Somaliländerna, Sudan, Egypten och Palestina. Natur och kultur, Stockholm 1936 (suomeksi nimellä Meidän miehemme Abessiniassa. Elämyksiä Abessiniassa, Somalimaissa, Sudanissa, Egyptissä ja Palestiinassa 1936) * Destinerad till Jemen, roman. Natur och kultur, Stockholm 1937 * Väderbitet sagoland. Natur och kultur, Stockholm 1938 (suomeksi nimellä Ruijan rannoilta Petsamon perukoille 1939) * Ärans vinter. Schildt, Helsingfors 1940 (suomeksi nimellä Kunnian latu : kuvia talvisodastamme 1939–1941 1941) * Alfred Vagabonden. Schildt, Helsingfors 1943 (suomeksi nimellä Alfredo seikkailutoverini 1945) * Den förtrollade ön. Wahlström & Widstrand, Stockholm 1945 (suomeksi nimellä Lumottu maailma 1946) * Den förgyllda fattigdomen : en resa i Central-Amerika. Schildt, Helsingfors 1949 (suomeksi nimellä Kullattu kurjuus : matka Keski-Amerikassa 1949) * Spanskt paradis. En resa i Andalusien. 1951 (suomeksi nimellä Aurinkoista Andalusiaa 1952) * Havets bröd, roman. HS, Helsingfors 1954 (suomeksi nimellä Meren leipä 1955) * Aftonsolens länder : en resa i Portugal och Galicien. Wahlström & Widstrand, Stockholm 1956 * Eldens källor, roman. Wahlström & Widstrand, Stockholm 1958 * Hemåt i natten, roman. 1959 == Palkinnot == * Lybeckin palkinto 1939 == Lähteet == * Suomen kirjailijat tietokanta * Elmer- kirjailijatietokanta: Håkan Mörne === Viitteet === == Aiheesta muualla == Luettelo Håkan Mörnen lehtiartikkeleista Luokka:Suomenruotsalaiset kirjailijat Luokka:Suomalaiset matkakirjailijat Luokka:Vuonna 1900 syntyneet Luokka:Vuonna 1961 kuolleet